**Upravni odbor**

**Zavoda za zdravstveno zavarovanje Slovenije**

Številka: 9001-6/2020-DI/2

Ljubljana, 21. 5. 2020

**Zadeva: Izbira dobaviteljev medicinskih pripomočkov**

Na podlagi določil 64. člena Zakona o zdravstvenem varstvu in zdravstvenem zavarovanju, določil Dogovora o preskrbi z medicinskimi in tehničnimi pripomočki za obdobje 2009 - 2011, Aneksa št. 1 k Dogovoru o preskrbi z medicinskimi in tehničnimi pripomočki za obdobje 2009 – 2011 in Sklepa Upravnega odbora ZZZS o javnem razpisu za izvajanje programov izdaje in izposoje medicinskih pripomočkov, št. 9001-1/2020-DI/18 z dne, 28. 1. 2020, je bil 11. 2. 2020 objavljen javni razpis za izvajanje programov izdaje in izposoje medicinskih pripomočkov zavarovanim osebam. V skladu z zahtevami iz razpisne dokumentacije so svojo ponudbo na ta razpis lahko oddali tisti ponudniki, ki še niso pogodbeni partnerji ZZZS za zagotavljanje medicinskih pripomočkov.

Ponudbe je predložilo štirinajst ponudnikov. Popolne ponudbe je posredovalo devet ponudnikov, ki hkrati izpolnjujejo pogoje iz javnega razpisa, od teh je pet optikov, tri specializirane prodajalne in en čevljar.

En ponudnik je ponudbo posredoval prepozno, v skladu z določili razpisne dokumentacije mu je bila ponudba neodprta vrnjena. Za štiri ponudnike je bilo ugotovljeno, da ne izpolnjujejo pogojev iz javnega razpisa, in sicer zato, ker na dan oddaje ponudbe, to je 10. 3. 2020, niso bili vpisani ali v Register specializiranih prodajaln, ki opravljajo promet z medicinskimi pripomočki na drobno ali v Register proizvajalcev medicinskih pripomočkov v Republiki Sloveniji. Katerih pogojev natančno ne izpolnjujejo posamezni ponudniki je razvidno iz Priloge 2 k sklepu.

Z izbiro novih dobaviteljev se širi krog tistih, ki lahko v breme obveznega zdravstvenega zavarovanja izdajajo medicinske pripomočke.

Na podlagi sklepa Upravnega odbora ZZZS o izbiri bodo območne enote posredovale izbranim dobaviteljem pogodbe, ki bodo stopile v veljavo s 1. 7. 2020.

Pripravil: Tomaž Bregar Horvat Marjan Sušelj generalni direktor

Ana Vodičar

vodja – direktorica

področja za odločanje o pravicah

in za medicinske pripomočke

Priloga:

* Sklep o izbiri dobaviteljev za izvajanje programov izdaje in izposoje medicinskih pripomočkov

**Predlog sklepa:**

**Upravni odbor ZZZS sprejme Sklep o izbiri dobaviteljev za izvajanje programov izdaje in izposoje medicinskih pripomočkov (v prilogi).**

**Predlog sklepa**

Na podlagi 11. točke prvega odstavka 22. člena Statuta Zavoda za zdravstveno zavarovanje Slovenije (Uradni list RS, št. 87/01 in 1/02 – popr.), Dogovora o preskrbi z medicinskimi in tehničnimi pripomočki za obdobje 2009 – 2011, Aneksa št. 1 k Dogovoru o preskrbi z medicinskimi in tehničnimi pripomočki za obdobje 2009 – 2011 in Sklepa o javnem razpisu za izvajanje programov izdaje in izposoje medicinskih pripomočkov, št. 9001-1/2020-DI/18 z dne, 28. 1. 2020, je Upravni odbor Zavoda za zdravstveno zavarovanje Slovenije na 27. redni seji 11. 6. 2020 sprejel

**Sklep**

**o izbiri dobaviteljev za izvajanje programov**

**izdaje in izposoje medicinskih pripomočkov**

1. člen

Na podlagi Sklepa o javnem razpisu za izvajanje programov izdaje in izposoje medicinskih pripomočkov, št. 9001-1/2020-DI/18 z dne, 28. 1. 2020, je Zavod za zdravstveno zavarovanje Slovenije (v nadaljnjem besedilu: ZZZS) na svoji spletni strani 11. 2. 2020 objavil Javni razpis za izvajanje programa izdaje in izposoje medicinskih pripomočkov zavarovanim osebam.

Do roka za oddajo ponudb, to je do 10. 3. 2020, do 10. ure, je ponudbe predložilo 13 ponudnikov.

2. člen

Seznam ponudnikov, ki so predložili popolne ponudbe in izpolnjujejo pogoje v skladu z zahtevami iz javnega razpisa, je razviden iz Priloge 1 tega sklepa. Z izbranimi ponudniki bodo območne enote ZZZS sklenile pogodbe o izdaji (izposoji), servisiranju in vzdrževanju medicinskih pripomočkov, najpozneje v tridesetih (30) dneh od datuma sprejema tega sklepa.

3. člen

Seznam ponudnikov, ki ne izpolnjujejo pogojev v skladu z zahtevami iz javnega razpisa se zavrnejo, kar je razvidno iz Priloge 2 tega sklepa.

4. člen

Ponudniki, ki niso bili izbrani, lahko zahteve za arbitražo posredujejo pisno, najpozneje v sedmih (7) delovnih dneh od datuma prejema tega sklepa na naslov: Zavod za zdravstveno zavarovanje Slovenije, Miklošičeva 24, 1507 Ljubljana, s pripisom »JR ZA MP 2020 – ZAHTEVA ZA ARBITRAŽO«. Sestavni del zahteve za arbitražo mora biti podpisana izjava ponudnika, da se strinja z vpogledom v dokumentacijo njegove ponudbe s strani članov arbitraže, vključno v dokumente, ki so zaupne narave.

5. člen

Ta sklep začne veljati naslednji dan po objavi na spletni strani ZZZS in se vroči vsem ponudnikom, ki so se prijavili na javni razpis.

Številka: 9001-6/2020-DI/3

Ljubljana, 11. 6. 2020

Tatjana Čerin

predsednica Upravnega odbora

Zavoda za zdravstveno zavarovanje Slovenije

Prilogi:

* Priloga 1 – Ponudniki, ki izpolnjujejo pogoje javnega razpisa
* Priloga 2 – Ponudniki, ki ne izpolnjujejo pogojev javnega razpisa